Tempio Pausania

Tempio Pausania ta un munisipio (comune) den e region outónomo italiano di Sardegna. Entre 2004 i 2016 e tabata, huntu ku Olbia, e kapital di e provinsia di e tempu ei di Olbia-Tempio.

Tempio Pausania ta situá den e region montañoso di Gallura, mas o ménos 20 kilometer for di Laman Mediteráneo. E munisipio a wòrdu fundá den tempu romano, ounke e region tabata habitá hopi mas largu. Den bisindario di Tempio Pausania tin vários tornu antiguo (nuraghen) i a haña artefaktonan ku ta hasta mas bieu ku 2000 aña. Na 1173, e nòmber “Tempio” ta wòrdu menshoná pa promé biaha den un dokumento di Pisa.

E sentro di e siudat bieu ta rondoná pa edifisionan moderno. Notabel ta e uso di granit skur, ku kua ta traha balkon. Mayoria di e edifisionan ta data di siglo 17 i 18. Piazza Gallura ta e kurason di e siudat; e katedral tambe ta situá aki.

Tempio Pausania tin konekshonnan di karetera pa Sassari (SS672), Olbia (SS127) i Palau (SS133).

Category:Sardegna